Ақтөбе қаласы № 31 «Күншуақ» МДҰ тәрбиешісі

Кулекешова Айман Базарбаевна
Тақырыбы: «Ойлайық та, ойнайық»
Мақсаты:  Балалардың жыл бойы білгендерін қорытындылау.Халық ауыз әдебиетіне деген қызығушылығын,есте сақтау қабілеттерін дамыту.Тіл байлығын молайту.Бауырмалдыққа тәрбиелеу. 

Көңілді  шеңбер.
Кел балалар  тұрайық,

Шеңберді  біз құрайық. 

Күннен алған жылуды ,

Досымызға сыйлайық.
Тәрбиеші: Балалар бүгінгі көңіл күйлеріңіз қалай?
Балалар: -Тамаша 
Тәрбиеші: Сендер балабақшаға қай мезгілде келесіңдер?
Балалар: -Таңертең
Тәрбиеші: Ал қай уақытта қайтамыз?
Балалар: -Кеште.
Тәрбиеші: -Дұрыс айтасыңдар.Балалар қазір жылдың қай мезгілі?
Балалар: -Көктем.
Тәрбиеші: Балалар сендер ертегіні ұнатасыңдар ма?
Балалар: -Ия ,ұнатамыз.
Тәрбиеші: Айта қойыңдаршы қандай ертегі білесіңдер?
Балалар: «Бауырсақ,Шалқан,Екі әтеш,Тырна мен бақа,Үйшік» ертегісі.
Тәрбиеші: Ендеше біз қазір ертегі кейпіне еніп көреміз бе?

Ерте,ерте,ертеде орманда бір әдемі үйшік болыпты.Осы кезде әдемі үйшіктің алдынан бір тышқан жүгіріп өтеді де-мынау қандай әдемі үйшік?

Тышқан: Үйшікте кім тұрады? Менде осы үйшікте тұрғым келеді.

-Сиқырлы үйшік былай деп дыбыстайды.Үйшік есігі тапсырмаларды дұрыс орындаған кезде ғана ашылады.

-Енді не істесем екен?

-Тышқан ренжіме біздің балалар саған көмектеседі.Ол үшін тілімізді оятып,жаттығу жасайық.Артикуляциялық жаттығу(Әткеншек,бақа,саңырауқұлақ,сылақшы,тыныстау жаттығуы).

Енді «Сиқырлы үйшік »тапсырмасын орындап жіберейік. 
1-тапсырма 
Кеңістікті бағдарлау. (алдында,артында,оң жағында,сол жағында)

Сиқырлы үйшіктің есігі ашылып,тышқан үйшікте тұра бастайды.Осы кезде үйшіктің қасынан түлкі өтеді. 

-Түлкі қандай аң?

Балалар: -жабайы аң.
Тәрбиеші: Түсі қандай?
Балалар: -қызғылт сары.
Түлкі: -Үйшік үйшік бұл үйшікте кім тұрады?
Тышқан: -Пи-пи-пи .Бұл үйшікте мен тұрамын.

«Сиқырлы үйшік»былай деп дауыстайды,үйшіктің есігі тапсырмаларды дұрыс орындағанда ғана ашылады.
Тәрбиеші: Онда балалар бізге мынадай тапсырма орындайық. Заттарды пішіндермен сәйкестендір.

(Балалар слайдтағы көрсетілген суреттердің неге ұқсайтынын айтады).
Тәрбиеші: -Жарайсыңдар ,керемет.Осы кезде қоян секіріп келеді.

Үйшікте кім тұрады? Менде осы үйшікте тұрғым келеді.

-Ан-ан-ан мен сұр тышқан.

-Кі-кі-кі мен қу түлкі.

Осы кезде әдемі үйшік былай дейді.Біздің көңілімізді көтерсең үйшіктің есігі ашылады.
Үйшік: Қоян сен бұл үйшікке кірмес бұрын бізге балалармен бірлесе отырып,үй макетін құрастырып бер.(геометриялық пішіндерді атап,түстерін ажырату).
Тәрбиеші:Балалар бойымызды сергітіп алайық. Қоянмен  бірлесе отырып, көтеріңкі көңіл-күй сыйлайық.
Сергіту сәті:
Ұзын құлақ сұр қоян,

Естіп қалып сыбдырды.

Ойлы,қырлы жерлермен,

Ытқып-ытқып секірді.

Қарап еді артына,

Қиығын салып көзінің.

Келе жатқан томпаңдап,

Көжегі екен өзінің.

Осы кезде қасқыр келеді.Бұл не деген әдемі үйшік? Үйшікте кім тұрады? 

-Ан-ан-ан мен сұр тышқан.

-Кі-кі-кі мен қу түлкі.

-Ян-ян-ян мен сақ қоян.

Қасқыр: Олай болса  ыр-ыр-ыр- мен көкжал қасқыр.Менде сендермен бірге тұрғым келеді.
Үйшік : Қасқыржан ол үшін достар тату болуы керек.Сондықтан менің тапсырмам бар.Д/О: «Не жоқ?»

Тәрбиеші: Жарайсыңдар. Енді бүгінгі оқу қызметін қорытындылып жіберейік.Қандай ертегі кейіпкерлері тапсырмасын орындадық?

Балалар: - «Үйшік»ертегісін.

Тәрбиеші: Балалар саусақ жаттығулары арқылы көрсетейік.Аңдар қайда тұрды?

-Үйшікте.

Олар бірлесіп тұрды.Жарқын жүзбен жарқырап.Тату тәтті дос болды.

Кедергі жолдармен жүру арқылы,аңдардың жүрісін салайық.Бүгінгі оқу қызметіне белсене қатысқан балаларды бағалайық.Сау болыңдар.

